# திருப்பூர்

## போக்குவரத்து

### பேருந்து நிலையங்கள்

திருப்பூர் பழைய பேருந்து நிலையம் மற்றும் திருப்பூர் புதிய பேருந்து நிலையம் கோவில் வழி பேருந்து நிலையம் என மூன்று பேருந்து நிலையங்கள் உள்ளன.  
**திருப்பூர் கோவில்வழி பேருந்து நிலையம்**:
தாராபுரம் சாலையில் அமைந்துள்ள இந்த பேருந்து நிலையத்திலிருந்து தென் மாவட்டங்களுக்கு பேருந்துகள் இயக்கப்படுகின்றன.  
மதுரை, தேனி, திண்டுக்கல், திருநெல்வேலி, தூத்துக்குடி, தென்காசி, கம்பம், போடி, சிவகாசி, நாகர்கோவில், ராமநாதபுரம், ராமேஸ்வரம் மற்றும் பல தென் மாவட்ட பகுதிகளுக்கு பேருந்துகள் இயக்கப்படுகின்றன  
**திருப்பூர் பழைய பேருந்து நிலையம்**:
இந்த பேருந்து நிலையம் திருப்பூர் மாநகராட்சியில் மையத்தில் அமைந்துள்ள ஒரு பேருந்து நிலையம். இந்த பேருந்து நிலையத்திலிருந்து தான் மாவட்டத்தின் அனைத்து நகராட்சி மற்றும் முக்கிய ஊர்களுக்கு பேருந்துகள் இயக்கப்படுகின்றன. குறிப்பாக காங்கேயம், தாராபுரம்,உடுமலைப்பேட்டை, அவினாசி, பல்லடம், வெள்ளக்கோயில் என முக்கிய நகரங்களுக்கு பேருந்து சேவைகளை அளிக்கிறது. மேலும் பொள்ளாச்சி, பெரிய நெகமம், காமநாயக்கன்பாளையம், குடிமங்கலம், பொங்கலூர், வால்பாறை, சிவன்மலை, கொடுவாய், சென்னிமலை, குன்னத்தூர், சத்தியமங்கலம், பெருமாநல்லூர், ஊத்துக்குளி, நம்பியூர், பெருந்துறை, கோயம்புத்தூர், சூலூர், காரணம் பேட்டை, சேலம், ஈரோடு, நாமக்கல், கரூர், பழநி, திருச்செங்கோடு, சென்னை, குளித்தலை ஆகிய முக்கிய பகுதிகளுக்கும், மாநகரப் பகுதிகளுக்கு மாநகரப் பேருந்துகளும் இயக்கப்படுகின்றன. தினமும் 20,000 மேற்பட்டோர் பேருந்தில் பயணம் செய்கின்றனர். தினமும் 50,000 மேற்பட்டோர் இந்த பேருந்து நிலையத்தை கடந்து செல்கின்றனர். தற்போது பழைய பேருந்து நிலையம் புதுபிக்கும் பணி நடைபெற்று வருகிறது.  
**திருப்பூர் புதிய பேருந்து நிலையம்**:
இந்த பேருந்து நிலையம் திருப்பூர் மாநகராட்சியில் வடக்கு பகுதியில் அமைந்துள்ள ஒரு பேருந்து நிலையம் ஆகும். இந்த புதிய பேருந்து நிலையம் தான் மாவட்டத்திலேயே மிகப்பெரிய பேருந்து நிலையம் ஆகும். இங்கு முழுவதும் வெளி மாவட்டத்தைச் சார்ந்த பேருந்துகள் மட்டுமே வந்து செல்லும். இங்கிருந்து தமிழ்நாட்டின் அனைத்து பகுதிகளுக்கும் பேருந்து வசதி உள்ளது. குறிப்பாக கோயம்புத்தூர், நீலகிரி, மேட்டுப்பாளையம், ஈரோடு, சத்தியமங்கலம், திருச்சி, தஞ்சாவூர், சிவகங்கை, திருவாரூர், நாகப்பட்டினம், பெரியகுளம், இராஜபாளையம், கோவில்பட்டி, வேளாங்கண்ணி, கடலூர், சிதம்பரம், ஜெயங்கொண்டம் அரியலூர், பெரம்பலூர், புதுக்கோட்டை, மதுரை, தேனி, தாராபுரம் ஒட்டன்சத்திரம் விருதுநகர், தூத்துக்குடி, திருநெல்வேலி, பணகுடி , வள்ளியூர்,கன்னியாகுமரி, நாகர்கோவில், திருச்செந்தூர், மணப்பாறை, திருவண்ணாமலை, ஆரணி, வேலூர், கிருஷ்ணகிரி, தருமபுரி, பெங்களூர், ஆலங்குடி, கும்பகோணம், மயிலாடுதுறை, முசிறி, விழுப்புரம் என தமிழகத்தில் உள்ள அனைத்து மாவட்டங்கள் மற்றும் அண்டை மாநில மாவட்டங்களுக்கும் பேருந்துகள் இயக்கப்படுகிறது. திருவிழா மற்றும் முக்கிய தினங்களில் பேருந்து நிலையம் நிரம்பி வழியும், காரணம் வெளி மாவட்ட மக்கள் இங்கு அதிகளவில் வசிக்கின்றனர். தினமும் ஆயிரக்கணக்கான மக்கள் இந்த பேருந்து நிலையங்களில் பயணம் செய்கின்றனர்.  
| திருப்பூர் | பொள்ளாச்சி | பல்லடம், காமநாயக்கன்பாளையம், பெரிய நெகமம் |  |
| --- | --- | --- | --- |
| திருப்பூர் | உடுமலைப்பேட்டை | பல்லடம், கேத்தனூர், குடிமங்கலம் |  |
| திருப்பூர் | கோவை (காந்திபுரம்) | பல்லடம்,காரணம் பேட்டை, சூலூர், சிங்காநல்லூர் |  |
| திருப்பூர் | ஈரோடு | ஊத்துக்குளி, பெருந்துறை |  |
| திருப்பூர் | கரூர் | காங்கேயம், வெள்ளகோயில் |  |
| திருப்பூர் | பழநி | தாராபுரம் |  |
| திருப்பூர் | சேலம் | ஊத்துக்குளி, பெருந்துறை, சங்ககிரி |  |
| திருப்பூர் | ஆரணி | சேலம், அரூர், செங்கம், திருவண்ணாமலை, போளூர் |  |
| திருப்பூர் | திருவண்ணாமலை | சேலம், அரூர், செங்கம் |  |
| திருப்பூர் | சத்தியமங்கலம் | அவிநாசி, புஞ்சை புளியம்பட்டி |  |
| திருப்பூர் | வால்பாறை | பல்லடம், காமநாயக்கன்பாளையம், நெகமம், பொள்ளாச்சி, ஆழியாறு அணை |  |
| திருப்பூர் | ஆனைமலை மாசாணியம்மன் திருக்கோயில் | பல்லடம், காமநாயக்கன்பாளையம், நெகமம், பொள்ளாச்சி |  |
| திருப்பூர் | திருச்சிராப்பள்ளி | காங்கேயம், வெள்ளக்கோவில், கரூர், குளித்தலை |  |
| திருப்பூர் | கும்பகோணம் | கரூர், திருச்சி, தஞ்சாவூர் |  |
| திருப்பூர் | மதுரை | தாராபுரம், ஒட்டன்சத்திரம் |  |
| திருப்பூர் | தேனி | தாராபுரம், ஒட்டன்சத்திரம், வத்தலக்குண்டு, பெரியகுளம் |  |
| திருப்பூர் | திண்டுக்கல் | தாராபுரம், ஒட்டன்சத்திரம் |  |
| திருப்பூர் | செங்கோட்டை | தாராபுரம், ஒட்டன்சத்திரம், மதுரை, இராஜபாளையம்,புளியங்குடி, தென்காசி |  |
| திருப்பூர் | திருச்செந்தூர் | தாராபுரம், ஒட்டன்சத்திரம், மதுரை, அருப்புக்கோட்டை, தூத்துக்குடி |  |
| திருப்பூர் | நாகர்கோவில் | தாராபுரம், ஒட்டன்சத்திரம், மதுரை, கோவில்பட்டி, திருநெல்வேலி |  |
| திருப்பூர் | கடையம் | தாராபுரம், ஒட்டன்சத்திரம், மதுரை, இராஜபாளையம், புளியங்குடி, தென்காசி |  |
| திருப்பூர் | கூடலூர் | அவினாசி, அன்னூர், மேட்டுப்பாளையம், குன்னூர், உதகை |  |
| திருப்பூர் | கொடைக்கானல் | கொடுவாய், தாராபுரம், பழனி |  |
| திருப்பூர் | மூணாறு | பல்லடம், உடுமலைப்பேட்டை | } |